Informacija apie studijų programos *Skandinavistika* pasirenkamuosius dalykus

Kaip jau informavome anksčiau, studijų programoje *Skandinavistika* nuspręsta panaikinti laisvai pasirenkamus dalykus ir palikti tik pasirenkamuosius (skandinavistinius ir neskandinavistinius). Tai laikinas sprendimas, kol universitete nėra duomenų bazės, leidžiančios studentui rinktis iš visų VU siūlomų pasirenkamųjų dalykų.

Studijų komiteto sprendimu patvirtintas skandinavistinių pasirenkamųjų dalykų sąrašas:

|  |  |  |
| --- | --- | --- |
| H. C. Andersenas ir skandinavų pasakos pasaulis | 7.5 | 64 |
| H. Ibseno dramų pasaulis | 7.5 | 64 |
| Keltų religija ir mitologija (anglų kalba) | 7.5 | 48 |
| Novelės teorija ir skandinavų novelės raida | 7.5 | 64 |
| Senoji islandų kalba | 7.5 | 64 |
| Senoji skandinavų literatūra I/II d. | 7.5 | 64 |
| Senoji skandinavų literatūra II/II d. | 7.5 | 64 |
| Sintetinis Karen Blixen pasaulis | 7.5 | 64 |
| Skandinavijos demokratijos ir gerovės modelis | 7.5 | 64 |
| Skandinavijos identiteto bruožai | 7.5 | 40 |
| Skandinavijos kinematografija | 7.5 | 32 |
| Skandinavijos kultūros kanonai | 7.5 | 64 |
| Suomių tautinių šokių ir muzikos tradicija | 7.5 | 48 |
| Šiuolaikinė danų ironija | 7.5 | 64 |
| Šiuolaikinė suomių kalba, kultūra ir visuomenė I-IV | 7.5 | 160 |
| Šiuolaikinė suomių kalba I-IV d. | 5 | 64 |
| Šiuolaikinė islandų kalba I-IV d. | 7,5/5 | 64 |
| Šiuolaikinės švedų poezijos istorija (švedų kalba) | 7.5 | 32 |
| Šiuolaikinės skandinavų prozos tendencijos | 7.5 | 64 |
| Skandinavų kalbų ideologijos | 7.5/5 | 48 |
| Cognitive Discourse Analysis in the Scandinavian Language Region (anglų kalba) | 7.5/5 | 32 |
| Augusto Strindbergo dramaturgija | 7.5 | 32 |
| Akademinis rašymas | 2.5 | 32 |
| Skandinavistikos seminaras I-V d. | 2.5 | 24 |
| Language and Ideology/Kalba ir ideologija (anglų kalba) | 7,5/5 | 80 |

Iš skandinavistinių pasirenkamųjų dalykų (toliau – PD) per ketverius studijų metus studentas privalo surinkti **ne mažiau 30 kreditų**, o pasirinkęs gretutines studijas − **ne mažiau 15 kreditų**. Ši nuostata **netaikoma** Suomių ir švedų programos varianto studentams − jie pasirenkamuosius dalykus renkasi laisvai.

Skandinavistinius PD studentas gali kombinuoti įvairiai: 4 x 7,5 kred. arba 3 x 7,5 kred. + 3 x 2,5 kred., arba 2 x 7,5 kred. + 3 x 5 kred. (kai kurie skandinavistiniai PD yra ir už 7,5, ir už 5 kred., tai atsispindi dalyko apraše) ir pan. Studentas gali skandinavistiniams dalykams skirti ir visus 60 PD kreditų.

PD (ir skandinavistinius, ir neskandinavistinius) matysite duomenų bazėje kartu su dalykų aprašais. Norime pabrėžti, kad dalykų sąrašas nėra baigtinis, jį toliau plėsime, o universitetui įdiegus naują duomenų bazę, įliesime į bendrą VU PD sąrašą. Jei sąraše nerandate jus dominančių dalykų, galite kreiptis į studentų atstoves studijų programos komitete – Tomą Limontaitę ir Liną Poškutę – ir pateikti pageidavimus dėl dalykų, kuriuos norėtumėte studijuoti. Jei dalykas aktualus ne vienam studentui, sieksime, kad jis būtų įtrauktas į studijų programos PD sąrašą. Be to, nepamirškite, kad, sudarydami individualų studijų planą, turite teisę pasirinkti bet kurį VU dalyką, kurio išankstinius reikalavimus atitinkate (taip pat po vieną dalyką per semestrą iš Lietuvos muzikos ir teatro akademijos ar Vilniaus dailės akademijos).

Iškilus klausimams, kreipkitės į studentų atstoves Tomą Limontaitę ir Liną Poškutę arba studijų programos komiteto pirmininkę Birutę Spraunienę.